Diari Oficial de la Generalitat Valenciana


Sumari del DOGV 9625, del 26-06-2023 (2023/7100)

Extracte dela Resolucióde 19 de juny de 2023, del vicerector d'Internacionalització i Comunicació, de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen beques per a la realització de pràctiques externes internacionals en el marc del màster en Cooperació al Desenvolupament ESD 5600.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7100


Data del document
:   19-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte dela Resolucióde 19 de juny de 2023, del vicerector d'Internacionalització i Comunicació, de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen beques per a la realització de pràctiques externes internacionals en el marc del màster en Cooperació al Desenvolupament XMP 8933. [2023/7100]  
BDNS (identif.): 704266.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704266)  
  
Primer. Beneficiaris  
Podrà participar en la present convocatòria de beques l'alumnat matriculat en el màster en Cooperació per al Desenvolupament de la UPV durant el període acadèmic en el qual se sol·licita l'ajuda (cursos 2022-2023 i 2023-2024); també haurà d'estar matriculat de les pràctiques externes del mencionat màster quan les realitze.  
  
Segon. Finalitat  
L'objecte de la present convocatòria és la concessió de beques per a la realització de pràctiques externes internacionals en el marc del màster en Cooperació per al Desenvolupament de la UPV.  
Els objectius del programa de pràctiques externes i, per tant, de la convocatòria de beques són:  
- Aplicar els coneixements adquirits durant el període de docència.  
- Complementar la formació del primer curs a través de l'aprenentatge experiencial.  
- Estimular l'aprenentatge mitjançant la immersió en un procés de desenvolupament.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/975782normalv.html  
  
Quart. Import  
L'ajuda econòmica del programa és la següent:  
- Borsa de viatge (bitllets de transport, vacunes i visats): 450 euros per a pràctiques desenvolupades en països europeus o del Magreb; 1.100 euros per a pràctiques desenvolupades en la resta del món.  
- Ajuda per a allotjament i manutenció: 450 euros al mes.  
- Assegurança mèdica.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà a la publicació de l'extracte d'aquesta resolució en el Diari Oficial de la Generalitat Valenciana i finalitza l'11 de juliol de 2023.  
En cas que queden fons disponibles després de la resolució d'aquest primer termini, el CCD podrà obrir un segon període de presentació de sol·licituds entre el 6 i el 30 de setembre de 2023.  
  
València, 19 de juny de 2023. El vicerector d'Internacionalització i Comunicació: José Francisco Monserrat del Río.